Na temelju članka 31. stavka 2., članka 31.a i članka 35. Zakona o lokalnoj i područnoj (regionalnoj) samoupravi («Narodne novine» broj 33/01, 60/01, 129/05, 109/07, 125/08, 36/09, 150/11, 144/12 i 19/13-pročišćeni tekst, 137/15-ispravak, 123/17, 98/19 i 144/20) i članka 36. stavak 5. i 6. Statuta Općine Unešić ("Službeno glasilo Općine Unešić", broj 03/21), na 2. sjednici održanoj dana 17. rujna 2021. godine donijelo je

ODLUKU

o naknadama članovima Općinskog vijeća Općine Unešić i

članovima radnih tijela Općinskog vijeća Općine Unešić

Članak 1.

Ovom Odlukom o naknadama članovima Općinskog vijeća Općine Unešić i članovima radnih tijela Općinskog vijeća Općine Unešić (u daljnjem tekstu: Odluka) utvrđuju se iznosi naknada članova Općinskog vijeća Općine Unešić za rad u Općinskom vijeću i radnim tijelima Općinskog vijeća.

Izrazi u ovoj Odluci koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2.

Članovi Općinskog vijeća Općine Unešić (u daljnjem tekstu: članovi Općinskog vijeća) imaju pravo na naknadu za svoj rad u Općinskom vijeću i radnim tijelima Općinskog vijeća.

Naknada iz stavka 1. ovog članka obuhvaća i naknadu troškova prijevoza od mjesta stanovanja člana Općinskog vijeća do mjesta održavanja sjednica.

Naknada iz stavka 1. ovog članka obuhvaća i naknadu za prisutnost na svečanoj sjednici Općinskog vijeća.

Naknada iz stavka 1. ovog članka obuhvaća i naknadu za rad članova Općinskog vijeća u radnim tijelima Općinskog vijeća Općine Unešić.

Članak 3.

Naknada iz članka 2. stavak 1. ove Odluke određuje se po dužnostima, u neto iznosu, na koji se obračunava porez i doprinosi sukladno važećim zakonima kojima se uređuje postupak obračuna poreza i doprinosa.

Predsjednik Općinskog vijeća ima pravo na mjesečnu naknadu u iznosu od 560,00 kuna neto.

Potpredsjednik Općinskog vijeća ima pravo na mjesečnu naknadu u iznosu od 480,00 kuna neto.

Ostali članovi Općinskog vijeća imaju pravo na mjesečnu naknadu u iznosu od 400,00 kuna neto.

Novčana sredstva za naknade iz ovog članka osiguravaju se u Proračunu Općine Unešić.

Članak 4.

Ukoliko dužnost predsjednika ili potpredsjednika Općinskog vijeća nije trajala cijeli mjesec, tada im pripada naknada razmjerno broju dana trajanja njihove dužnosti.

Ukoliko mandat ostalih članova Općinskog vijeća nije trajao cijeli mjesec, tada im pripada naknada razmjerno broju dana mandata u tom mjesecu.

Članak 5.

Članu Općinskog vijeća koji izostane sa sjednice, biti će uskraćena naknada za mjesec u kojem je izostao.

Članak 6.

Stupanjem na snagu ove Odluke prestaje važiti Odluka o naknadama vijećnicima, te članovima njihovih radnih tijela („Službeni vjesnik Šibensko-kninske županije“, broj 12/2013).

Članak 7.

Ova odluka stupa na snagu osmog dana od dana objave, a objavit će se u Službenom glasilu Općine Unešić.

KLASA: 021-06/21-01/001

URBROJ: 2182/07-01/1-21-1

Unešić, 17. rujna 2021.

OPĆINSKO VIJEĆE

OPĆINE UNEŠIĆ

PREDSJEDNIK

Ante Božić